Oficiālais Vēstnesis L 104 , 22/04/1997 Lpp. 0035 - 0036



Komisijas Lēmums (1997. gada 16. aprīlis) par sertificēšanas procedūru atzīšanu saskaņā ar 12. pantu Padomes 1993. gada 29. jūnija Regulā (EEK) Nr. 1836/93, ar ko rūpniecības uzņēmumiem ļauj brīvprātīgi piedalīties Kopienas vides vadības un kontroles sistēmā (Dokuments attiecas uz EEZ) (97/264/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 29. jūnija Regulu (EEK) Nr. 1836/93, ar ko rūpniecības uzņēmumiem ļauj brīvprātīgi piedalīties Kopienas vides vadības un kontroles sistēmā [1], un jo īpaši tās 12. pantu, tā kā ar Regulas (EEK) Nr. 1836/93 12. pantu nosaka, ka uzņēmumi, kuri ievieš valsts, Eiropas vai starptautiskos vides apsaimniekošanas sistēmu un vides apsaimniekošanas kontroles standartus un kuri ir sertificēti saskaņā ar atbilstīgām sertificēšanas procedūrām kā tādi, kas atbilst minētajiem standartiem, tiek uzskatīti par tādiem, kas atbilst attiecīgajām Regulas (EEK) Nr. 1836/93 prasībām, ar īpašu noteikumu, ka šos standartus un procedūras atzīst Komisija, kura rīkojas saskaņā ar tās pašas regulas 19. pantā noteiktajām procedūrām; tā kā ar Padomes Regulas (EEK) Nr. 1836/93 12. pantu nosaka, ka norādes uz atzītajiem standartiem un kritērijiem publicē Eiropas Kopienu Oficiālajā Vēstnesī; tā kā Komisiju lūdza atzīt to, ka akreditācija saskaņā ar kritērijiem, kas noteikti jebkurā no šādām sertifikācijas iestāžu akreditācijas pieejām vides apsaimniekošanas sistēmu jomā, nodrošinās to, ka sertifikācijas iestādes, kas rīkojas saskaņā ar savu akreditāciju un kas ir akreditētas saskaņā ar šīm prasībām un pamatnostādnēm, izmantos atbilstīgas sertificēšanas procedūras: 1) pieeja, kuras pamatā ir šādi Austrijas tiesību akti: 1995. gada 622. federālais likums – Akts par vides inspektoriem un izvietojuma sarakstu, 1996. gada 549. valdības rīkojums – Valdības rīkojums par kompetences novērtējumu, 1996. gada jūnija EAC 5. pamatnostādne; 2) sertifikācijas iestāžu akreditācijas pamatnostādnes vides apsaimniekošanas sistēmām (VAS) un VAS sertificēšanas procedūrām, kuras 1996. gada septembrī izdevusi Vācijas Federālā Vides, dabas aizsardzības un kodoldrošības ministrija un Ekonomikas ministrija un kuras apstiprinājusi Vides inspekcijas komiteja saskaņā ar Vācijas EMAS Akta (Umweltauditgesetz) 21. pantu; 3) Eiropas sertifikācijas akreditācijas (EAC) pamatnostādnes sertifikācijas iestāžu akreditācijai vides apsaimniekošanas sistēmām – 1996. gada jūnija EAC 5. pamatnostādne; tā kā iepriekš minēto trīs pieeju izveidotie sertifikācijas iestāžu akreditācijas kritēriji nodrošina to, ka iekšējā kontrole attiecas uz ekoloģiskajiem raksturlielumiem un atbilst Regulas (EEK) Nr. 1836/93 mērķiem; tā kā šajā regulā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Regulas (EEK) Nr. 1836/93 19. pantu, IR PIEŅĒMUSI ŠO LĒMUMU. 1. pants Ar šo Komisija, ievērojot Regulas (EEK) Nr. 1836/93 12. panta mērķus, atzīst to, ka akreditācija saskaņā ar kritērijiem, kuri noteikti jebkurā no šādām sertifikācijas iestāžu akreditācijas pieejām, nodrošina to, ka sertifikācijas iestādes, kas rīkojas saskaņā ar savu akreditāciju un kas ir akreditētas saskaņā ar šīm prasībām un pamatnostādnēm, izmantos atbilstīgas sertificēšanas procedūras: 1) pieeja, kuras pamatā ir šādi Austrijas tiesību akti: 1995. gada 622. federālais likums – Akts par vides inspektoriem un izvietojuma sarakstu, 1996. gada 549. valdības rīkojums – Valdības rīkojums par kompetences novērtējumu, 1996. gada jūnija EAC 5. pamatnostādne; 2) sertifikācijas iestāžu akreditācijas pamatnostādnes vides apsaimniekošanas sistēmām (VAS) un VAS sertificēšanas procedūrām, ko 1996. gada septembrī izdevusi Vācijas Federālā Vides, dabas aizsardzības un kodoldrošības ministrija un Ekonomikas ministrija un ko apstiprinājusi Vides inspekcijas komiteja saskaņā ar Vācijas EMAS Akta (Umweltauditgesetz) 21. pantu; 3) Eiropas sertifikācijas akreditācijas (EAC) pamatnostādnes sertifikācijas iestāžu akreditācijai vides apsaimniekošanas sistēmām – 1996. gada jūnija EAC 5. pamatnostādne. 2. pants Šis lēmums ir adresēts dalībvalstīm. Briselē, 1997. gada 16. aprīlī Komisijas vārdā – Komisijas locekle Ritt Bjerregaard [1] OV L 168, 10.7.1993., 1. lpp. --------------------------------------------------